Stein Pettersen

Stein Pettersen (født 1967 i Elverum) er en norsk journalist, TV-kommentator, forfatter og redaktør.

Fra  2007 til 2013 var Pettersen redaktør for bladet Bil som gis ut av Bilforlaget. Han er i dag PR og Informasjonsdirektør for Stellantis med ansvar for Alfa Romeo, Citroën, DS, Fiat, Opel, Peugeot og Jeep.Om Stellantis på kommunikasjon.ntb.no (besøkt 18.11.2024)

Han arbeidet med motor- og trafikkstoff i Romerikes Blad fra 2005 og ansvarlig for det månedlige bilaget Romerikes Blad Bil. Har også skrevet frilans for flere aviser og magasiner.

Siden 2009 har han også vært kommentator og ekspertkommentator for Formel 1-sendingene på V sport og Viaplay

Sammen med blant annet Knut Storberget og Ingvar Midthun var han med på å starte Radio Ung Elverum som hadde sin første sending i 1985.

Pettersen startet sammen med Toro Andersen og Stian Strømseth nettsiden Formel-1.no i 2004. Nettsiden leverer nyheter om Formel 1 på norsk. 

I 2013 oversatte han boken Top Gear : The cool 500 til norsk, sammen med Eirik Myhr, utgitt på Exlibris media.TopGear : the cool 500 på Biblioteksøk (besøkt 18.11.2024) Han har også oversatt flere andre bøker innenfor samme felt som Harley-Davidson - 100 drømmesykler som inneholder bilder og beskrivelser av de viktigste modellene i merkets historie.Harley-Davidson - 100 drømmesykler på norskeserier.no (besøkt 18.11.2024) 

Han har skrevet lærebøker om bruk av grafisk programvare som Photoshop, InDesign og Illustrator utgitt på Ellbro forlag tidligere Visual World.

 Referanser 

 Eksterne lenker 
 formel-1.no

Kategori:Norske redaktører
Kategori:Norske journalister
Kategori:Journalister i norske lokalaviser
Kategori:Personer fra Elverum kommune